Raġel isofri ġrieħi gravi wara li ntlaqat minn vettura fi Triq il-Qawra, San Pawl il-Baħar. L-inċident seħħ ilbieraħ għall-ħabta tat-20:30 meta raġel ta’ 59 sena mir-Renju Unit safa’ milqut minn vettura ta’ tip Chevrolet Spark misjuqa minn raġel ta’ 42 sena mill-Ungerija. Fuq il-post issejħet ambulanza li ħadet lir-raġel ta’ 59 sena l-Isptar Mater Dei għall-kura fejn iktar tard, ġie ċċertifikat li qiegħed isofri minn ġrieħi gravi. L-investigazzjonijiet dwar dan l-inċident għadhom għaddejjin.